b'\n_START_ARTICLE_\nPomponio Nenna\n_START_PARAGRAPH_\nPomponio Nenna (1556\xe2\x80\x931608) oli italialainen s\xc3\xa4velt\xc3\xa4j\xc3\xa4. H\xc3\xa4nen tuotantoonsa kuuluu muun muassa kahdeksan kirjaa madrigaaleja, joista toinen ja kolmas ovat h\xc3\xa4vinneet._NEWLINE_Nenna syntyi Barissa vuonna 1556. H\xc3\xa4nen syntym\xc3\xa4p\xc3\xa4iv\xc3\xa4st\xc3\xa4\xc3\xa4n ei ole varmuutta, mutta h\xc3\xa4net kastettiin 13. kes\xc3\xa4kuuta. Nennan arvellaan opiskelleen Barissa Stefano Felisin johdolla. Vuonna 1574 Nenna julkaisi ensimm\xc3\xa4iset s\xc3\xa4vellyksens\xc3\xa4, nelj\xc3\xa4 villanellaa. Ensimm\xc3\xa4isen kirjansa madrigaaleja h\xc3\xa4n julkaisi vuonna 1582. Madrigaalit omistettiin Andrian kreiville, Fabrizio Carafalle, jonka Carlo Gesualdo surmasi vuonna 1590. My\xc3\xb6hemmin Nenna kuitenkin yst\xc3\xa4vystyi Gesualdon kanssa ja omisti t\xc3\xa4lle teoksiaan. Nennan arvellaan my\xc3\xb6s opettaneen Gesualdolle s\xc3\xa4vellyst\xc3\xa4. Nenna kuoli Roomassa vuonna 1608.'